फेसबुक के बंद होखे से देश के लाखो लोग परेशान, लेकिन अब राहत
नई दिल्ली - फ़ेसबूक आज ढेर लोग के करेजा प छुरी चला देलस। लगभग 30 मिनट तक फ़ेसबूक के बंद होखे से ढेर लोग के पसेना छुट गइल। फिलहाल खबर लिखाए घरी फ़ेसबूक दोबारा से चले लागल बा।
फ़ेसबूक अचानक एरर देलस कि, “कुछ गड़बड़ा गईल बा” (Something Went Wrong)।
चिंता मत करीं इ आपके संगे ही नईखे भईल, सोश्ल मीडिया के हब कहाए वाला फ़ेसबूक अचानक सभके खातिर पूरा दुनिया में बंद हो गइल। ए खराबी से चपेट फ़ेसबूक के मोबाइल, अवुरी तमाम प्लैटफ़ार्म भी अईले अउरी सभ जगह फेसबुक बंद रहे।
फ़ेसबूक के आधिकारिक सूचना के मुताबीक भारतीय समय के अनुसार दिन 1 बज के 25 मिनट से 2 बजे के करीब तक फ़ेसबूक बंद रहल बा।
अयीसन नईखे कि फ़ेसबूक संगे भा इंटरनेट के दुनिया में अयीसन खराबी पहिला बेर आईल बा, लेकिन सोश्ल मीडिया के हब कहाए वाला फ़ेसबूक जेकर 1 अरब उपयोगकर्ता बाड़े, ओकरा संगे अयीसन होखे त सवाल त बनते बा।
याद रहे कि फ़ेसबूक अब एगो सिर्फ वेबसाइट नईखे रह गईल एकरा संगे तमाम तरह के अउरी चीज़ भी जुडल बाटे।
bho_Deva bho_Deva bho_Deva bho_Deva bho_Deva bho_Deva bho_Deva